Reamonn

Reamonn, գերմանական փոփ, ռոք խումբ։ Նրանց առաջին սինգլը՝ «Supergirl», դարձավ հիթ (վաճառվել է ավելի քան 400000 պատճեն), իսկ դեբյուտային «Tuesday» ալբոմը մի ամսում նրանց մեծ հաջողություն պարգևեց ամբողջ Եվրոպայում։ Խումբը ծանր ժանրում չի ստեղծագործում, սակայն կան երգեր, որ («Faith», «She’s So Sexual», «Valentine», «Flowers») բավականին ծանր ոճում են գրված։

Պատմություն 
Խմբի մենակատարը՝ Ռայմոն Գարվին իռլանդացի է։ Մնացած անդամները Գերմանիայի հյուսիսարևմտյան մասից են՝ Բադեն-Վյուրթեմբերգից։ Նախքան միմյանց գտնելը, նրանցից յուրաքանչյուրն էլ երաժիշտ է եղել։ 1998 թվականին Ռեյը ժամանում է Գերմանիա։ Այստեղ նա հանդիպում է Գոմեզին։ Հենց նրանք են խումբը ձևավորել ամենասկզբում։ Նրանք սկսում են փնտրել երաժիշտներ, ովքեր կմիանան իրենց։ Գոմեզը խումբ է հրավիրում իր հին ընկերոջը՝ «պրոֆեսոր» Զեբիին, իսկ նա էլ իր հերթին կիթառահար Ուվեին։ Մի քանի ամիս անց նրանց միանում է բաս կիթառահար Ֆիլը։

1999 թվականի գարնանը Reamonn-ի կազմը ի վերջո հաստատվում է և այդ տարվա հունիսին նրանք պայմանագիր են կնքում Virgin Records-ի հետ և սկսում են ձայնագրել իրենց առաջին ալբոմը (Take One ստուդիայում)։ Ձայնագրությունը շարունակվում է Մանչեսթերում։ Սկավառակը թողարկվում է Լոնդոնում , որտեղ խումբը ծանոթանում է հայտնի պրոդյուսեր Սթիվ Լայի հետ, ով աշխատել է այնպիսի մեծ անունների հետ, ինչպիսիք են՝ Փոլ ՄաքՔարթնին, The Cure, Դեփեշ Մոդ, Paradise Lost խմբերը։

2000 թվականի մարտին խումբը թողարկում է դեբյուտային «Supergirl» սինգլը։ Այդ պահից սկսած խումբը սկսում է մեծ ճանաչում ձեռք բերել։ Նրանք սկսում են ռեկորդներ գրանցել Սկանդինավիայի և Բալթյան երկրների հիթ շքերթներում։ 2000 թվականին մայիսի 29-ին Reamonn-ը թողարկում է իր դեբյուտային «Tuesday» ալբոմը, որի շնորհիվ ճանաչում է ձեռք բերում ամբողջ Եվրոպայում։

«Tuesday» ալբոմի բոլոր երգերի բառերի հեղինակը Ռայմոն Գարվին է։ Երաժշտությունը գրել են խմբի բոլոր անդամներով միասին։ Ռայմոնը խմբի ստեղծագործական աշխատանքների մասին ասել է. «Երաժշտությունը մենք գրում ենք բոլորով, յուրաքանչյուր երաժիշտ իր ներդրումն է ունենում, մենք ոչ մեկին նման չենք, Reamonn խումբը հնչում է, որպես Reamonn խումբ»։ Երաժիշտները իրենց բնութագրում են, որպես մի խումբ, որը իրենց երգերին տալիս է կյանք, որով նրանք ապրում ենմ տառապանք, էներգիա և երաժշտություն։

«Reamonn» ալբոմի «Faith» երգը 2009 թվականին Deutsche Tourenwagen Masters սերիալի սաունդթրեքն է դարձել։

Խմբի կազմը 
 Ռայմոն «Ֆրեդ» Հարվի (Rea Garvey) — վոկալ, ակուստիկ կիթառ
 Ուվե Բոսերտ (Uwe Bossert) «Կիթառահար» — կիթառ
 Գոմեզ (Mike Gommeringer, Gomezz) — հարվածային գործիքներ
 Ֆիլ (Philipp Rauenbusch) — բաս
 «Պրոֆեսոր» Զեբի (Sebastian Padotzke)- ստեղնաշարային գործիքներ, սաքսոֆոն

Սկավառակագրություն

Հետաքրքիր փաստեր 
 Խմբի անունը հնչում է հենց «Ռայմոն», խմբի վոկալիստի անունով։ Ռայմոնը Ռեյմոնդ անվան իռլանդական տարբերակն է։

Ծանոթագրություններ

Արտաքին հղումներ 
 Պաշտոնական կայք 
 Reamonn խմբի պաշտոնական էջը Myspace կայքում
 Reamonn Ֆեյսբումքում 

Ռոք խմբեր